|  |  |  |
| --- | --- | --- |
| Белем бирү эшчәнлеге | Тәрбяче әшчәнлеге | Балалар эшчэнлеге |
| 1.Оештыру  2.Төп өлеш  А)экранда рәсемнәр карау  -кар ява  -балалар Кар бабай ясыйлар  -Кар бабай” шигырен сөйләү  -Рәсем “балалар кар атышлы уйныйлар”  -рәсем “Кар бабай килә, бүләк алып килә”  -исәнләшү  -уен “кем күбрәк кар йомарламнары җыя!”  -бармак уены  -пластилиннан кар йомарламнары ясау  3.Йомгак  -балаларны бүләкләү | -Балалар, әйдәгез килгән кунаклар белән исәнләшик әле.  -Карагыз әле, экранда нәрсәләр күрәсез?  -әйе, дөрес, тәрәзәгә карагыз әле, хәзер урамда да кыш, бөтен җирне ак кар каплаган.  -Икенче рәсемгә карагыз, монда нәрсә күрәсез?  -Дөрес. Без дә кичә урамда кар бабай ясадык,әйеме?  -Ә хәзер Кар бабай турында шигырь тыңлыйк:  Тәгәрәтеп ак карны  Ясадык Кар бабайны.  Куйдык кишердән борын,  Ясадык ике кулын.  Күзләре кара күмер,  Дидек: “Син урам себер”  Зур себерке тоттырдык,  Көлешеп карап тордык  -Ә өченче рәсемдә ниләр күрәсез?  -Без урамда шулай уйныйбызмы?  -Ничек итеп аталар?  -Дүртенче рәсемгә карагыз әле, бу кем?  -Ул безгә киләдер әле, карагыз, аның безгә бүләге дә бар бугай. (ишек шакыйлар, кар бабай чана белән тартма алып керә, балалар белән исәнләшә)  -Әйдәгез Кар Бабай белән исәнләшик  -Кар Бабай, синең безгә бүләгең бармы әллә, карыйк әле, ниләр бар икән анда?  (тартмада мамыктан ясалган кар йомарламнары)  -Әйдәгез уйнап алабыз, кем күбрүк кар йомарламы җыяр икән?  -Бу тартмада тагын нидер бар, карыйк әле.(кечкенә тартмада пластилиннан әвәләп ясалган Кар Бабай килеп чыга)  -Безнең кар йомарламнарыбыз бар, бу Кар Бабайныкы да бар(кунакка килгән), ә монысыныкы юк (пластилиннан ясаганныкы), әйдәгез аңа да үзебез ясап бүләк тәбез.  -Урындыкларга утырабыз  -Әйдәгез әле, бармак уены уйнап алыйк алдан:  Баш бармак- бау ишә  Имән бармак-имән кисә  Урта бармак-утын яра  Атсыз бармак- ат җигә  Чәнти бармак-чәй эчә  Шулай тату яшиләр  Безнең нәни бармаклар    -Балалар,сезнең алдыгызда ак пластилин кисәкләре ята, шуларны тәгәрәтеп, шар ясыйк. (күрсәтә) (тәрбияче үзе тагын 1 Кар Бабай ясый, балалар ясаган ка йомарламнарын алар кар атышлы уйнаган кебек итеп 2 Кар Бабай арасына куя)  -Менә ничек тырыштыгыз, ничек күп, матуритеп кар йомарламнары ясадыгыз, молодцы, булдырдыгыз, Кар Бабайларны сөендердегез. Эшегезне әти-әниләр күрсен өчен чишенү бүлмәсенә куярбыз.  -Кар бабай сезгә монда күчтәнәч тә алып килгән.( Тарата)  -Рәхмәт әйтик  -Кар Бабайга китәргә кирәк, саубуллашыйк.  (Кар бабай тагын да кунакка килермен, дип, саубуллашып чыгып китә) | -Исәнмесез  -Кыш, кар ява.  -Балалар кар бабай ясыйлар,  -Балалар кар йомарламы атышып уйныйлар.  -Кул хәрәкәте белән күрсәтәләр  -Кар бабай    -Исәнме, Кар бабай  (балалар җыялар, соңыннан җыйган йомарламнарны бер-берсенә атышып уйныйлар  -Әйдә.  -Балалар һәр бармакка массаж ясыйлар  -Бармакларын йозакка беләштерәләр  -Рәхмәт,Кар Бабай!  -Саубул |

Белем бирү эшчәнлеге: сөйләм үстерү

Тема: Кар бабай килгән, актан киенгән!

Балаларның яше: 1нче кечкенәләр төркеме

Төп өлкә : коммуникация

Башка өлкәләр белән бәйләнеш: сынлы сәнгать эшчәнлеге

Үткәрү формасы: ярты төркем белән

Максат: балаларның булган белемнәрен системалаштыру, камилләштерү

-тәрбияви: кыш ел фасылына, кышкы уен төрләренә, әвәләү шөгыленә карата кызыксыну тәрбияләү;

-үстерешле: рәсем карау аша сөйләм телен, хәрәкәтлелекне, күзәтүчәнлекне, кул бармаклары моторикасын үстерү;

-белем бирү: тәрбиячене аңлап, рәсемгә карап, куйган сорауга җавап бирә белуне, әвәләү техникасын камилләштерү.

Алымнар һәм методлар: сюжетлы картиналар курсәтү, сәнгать әсәрен куллану, уен, әңгәмә.

Җиһазлау: экран, проектор, сюжетлы рэсемнэр(кар ява,балалар кар бабай ясыйлар, кар атышлы уйныйлар,кар бабай кунакка килэ); кар йомарламнары, кар бабай уенчыгы, ак тостэге пластилин, таталар, салфеткалар.